C 47/222
EL
Επίσημη Εφημερίδα της Ευρωπαϊκής Ένωσης
7.2.2023
Πέμπτη 7 Ιουλίου 2022
ΕΤΕπ να ενισχύσει επειγόντως τους μηχανισμούς καταπολέμησης της απάτης, της διαφθοράς και άλλων απαγορευμένων συμπεριφορών, ιδίως στο πλαίσιο των προσπαθειών αύξησης της παρουσίας της εκτός της ΕΕ· παροτρύνει την ΕΤΕπ να επεκτείνει τη συνεργασία της με τις εθνικές αρχές στις χώρες εταίρους· υπενθυμίζει ότι η περιφερειακή έδρα του Ναϊρόμπι λειτουργεί από το 2019· εκφράζει την ικανοποίησή του για την απόφαση του Νοεμβρίου του 2021 για αναβάθμισή της, ώστε να καταστεί ο νέος κόμβος της ΕΤΕπ στο Ναϊρόμπι, ο οποίος θα διευκολύνει τη συνεργασία με την Κένυα, την Αφρική, την Team Europe και τους παγκόσμιους εταίρους, θα συμβάλει στην καλύτερη αποτύπωση των ιδιωτικών και δημόσιων επενδυτικών προτεραιοτήτων και θα διευρύνει την πραγματογνωσία σχετικά με τη δράση για το κλίμα, την καινοτομία και τις ψηφιακές επενδύσεις·
32. τονίζει τη σημασία της συνοχής, της προσθετικότητας και της αποτελεσματικότητας της αναπτυξιακής χρηματοδότησης· καλεί, στο πλαίσιο αυτό, την ΕΤΕπ να ενισχύσει τη συνεργασία με βασικούς εταίρους· καλεί την ΕΤΕπ να διευκολύνει τη συμμετοχή μικρότερων φορέων αναπτυξιακής χρηματοδότησης στις δραστηριότητές της· καλεί, επιπλέον, την ΕΤΕπ να δώσει μεγαλύτερη έμφαση στην προσέλκυση ιδιωτικών επενδύσεων και στην κινητοποίηση εγχώριων πόρων στις λιγότερο ανεπτυγμένες χώρες·
Διαφάνεια και διακυβέρνηση
33.
υπενθυμίζει τον γενικό στόχο της δημοσίευσης πληροφοριών σχετικά με τα έργα τρεις εβδομάδες πριν από την έγκρισή τους από το διοικητικό συμβούλιο της ΕΤΕπ· εκφράζει την ανησυχία του για τη μείωση της διαφάνειας, ιδίως όσον αφορά την έγκαιρη δημοσιοποίηση πληροφοριών σχετικά με τα έργα· υπενθυμίζει ότι το 2010, το 96,1 % του συνόλου των έργων δημοσιεύθηκε τρεις εβδομάδες πριν από την έγκριση του διοικητικού συμβουλίου, ποσοστό που μειώθηκε μόλις στο 60 % το 2020· σημειώνει ότι, σύμφωνα με την ΕΤΕπ, αυτή η πτωτική τάση είναι συνέπεια της εντατικότερης συνεργασίας της ΕΤΕπ με εταιρείες του ιδιωτικού τομέα· εκφράζει τη λύπη του για την αυξανόμενη χρήση διατάξεων σχετικά με το επιχειρηματικό απόρρητο· αναγνωρίζει, στο πλαίσιο αυτό, την ιδιαίτερη σημασία τόσο των διατάξεων για το επιχειρηματικό απόρρητο, ιδίως για τις ΜΜΕ, όσο και της διαφάνειας ως βασικού στοιχείου της προστασίας των δημοκρατικών αρχών, συμπεριλαμβανομένων των ανθρωπίνων δικαιωμάτων, και καλεί την ΕΤΕπ να επιτύχει ισορροπία μεταξύ των δύο, έχοντας κατά νου ότι οι πόροι της ΕΤΕπ είναι δημόσιο χρήμα και θα πρέπει πάντα να υπόκεινται σε δημόσιο έλεγχο και λογοδοσία· ζητεί μεγαλύτερη διαφάνεια και λογοδοσία, μεταξύ άλλων έναντι των θεσμικών οργάνων της ΕΕ, και ιδίως του Κοινοβουλίου· επισημαίνει, επιπλέον, ότι ορισμένα πρόσφατα έργα για τα οποία απαιτήθηκε εκτίμηση περιβαλλοντικών επιπτώσεων δημοσιεύθηκαν μόνο μετά από έγκριση· υπενθυμίζει, επιπλέον, ότι το καλύτερο πρότυπο όσον αφορά τους ιδιώτες επενδυτές είναι να δημοσιεύονται όλα τα έργα τουλάχιστον 30 ημέρες πριν από την έγκριση και ότι η International Finance Corporation (μέλος του ομίλου World Bank), η οποία χρηματοδοτεί μόνο έργα στον ιδιωτικό τομέα, δημοσιεύει εκτιμήσεις περιβαλλοντικών επιπτώσεων 60 ημέρες πριν από τη λήψη των αποφάσεων χρηματοδότησης· υπενθυμίζει ότι οι εισηγμένες στο χρηματιστήριο εταιρείες πρέπει να λειτουργούν σύμφωνα με τις ισχύουσες κανονιστικές ρυθμίσεις της κεφαλαιαγοράς, οι οποίες περιλαμβάνουν διατάξεις σχετικά με την ανταλλαγή πληροφοριών· επισημαίνει τις πρόσφατες συστάσεις της Ευρωπαίας Διαμεσολαβήτριας σχετικά με την ανάγκη να υιοθετήσει η ΕΤΕπ μια «πιο φιλόδοξη προσέγγιση όσον αφορά την πρακτική δημοσιοποίησής της», να ενεργεί σύμφωνα με τη νομοθεσία της ΕΕ για τη διαφάνεια και να είναι πιο διαφανής όσον αφορά τον δυνητικό περιβαλλοντικό αντίκτυπο των έργων που χρηματοδοτεί· παροτρύνει την ΕΤΕπ να εφαρμόσει τις συστάσεις αυτές το συντομότερο δυνατόν·
34. επαναλαμβάνει το αίτημά του για μια διοργανική συμφωνία μεταξύ του Κοινοβουλίου και της ΕΤΕπ προκειμένου να βελτιωθεί η πρόσβαση στα έγγραφα και τα δεδομένα της ΕΤΕπ και να ενισχυθεί η δημοκρατική λογοδοσία, συμπεριλαμβανομένης της δυνατότητας υποβολής ερωτήσεων με αίτημα γραπτής απάντησης στην ΕΤΕπ και της διοργάνωσης ακροάσεων και οικονομικών διαλόγων·
35. καλεί την ΕΤΕπ να επιταχύνει την υποβολή εκθέσεων προς το Κοινοβούλιο σχετικά με τις αποφάσεις της, την πρόοδο που έχει επιτευχθεί και τον αντίκτυπο των δανειοδοτικών δραστηριοτήτων της, ιδίως μέσω τακτικών διαρθρωμένων διαλόγων·
36.
θεωρεί ότι η νέα πολιτική διαφάνειας συνιστά χαμένη ευκαιρία· καλεί την ΕΤΕπ να εξετάσει τις κριτικές αξιολογήσεις και εκφράζει τη λύπη του για το γεγονός ότι η ΕΤΕπ αγνόησε εν μέρει τα πολύ σαφή αιτήματα του Κοινοβουλίου για βελτίωση της πολιτικής της για τη διαφάνεια σύμφωνα με τις βέλτιστες πρακτικές και τα πρότυπα άλλων χρηματοπιστωτικών ιδρυμάτων· εκφράζει την ικανοποίησή του για τη δημοσίευση των δηλώσεων επιπτώσεων της προσθετικότητας των πράξεων της ΕΤΕπ, ως συνιστώσα του πλαισίου της για τη μέτρηση της προσθετικότητας και των επιπτώσεων· εκφράζει τη λύπη του για το γεγονός ότι η νέα πολιτική σημειώνει μικρή μόνο πρόοδο όσον αφορά την προορατική δημοσίευση, μεταξύ άλλων για έργα άνω των 50 εκατομμυρίων EUR που υλοποιούνται από ενδιάμεσους χρηματοπιστωτικούς οργανισμούς, παρά την ανάγκη να λειτουργεί η ΕΤΕπ βάσει του «τεκμηρίου δημοσιοποίησης» για την εκπλήρωση της αποστολής της ως δημόσιας τράπεζας της ΕΕ· σημειώνει ότι η νέα πολιτική δεν δημιουργεί υποχρέωση για την ΕΤΕπ να δημοσιεύει προορατικά πληροφορίες σχετικά με την επιλογή έργων, και, ειδικότερα, πληροφορίες σχετικά με τη δέουσα επιμέλεια, πριν από την απόφαση του διοικητικού συμβουλίου της ΕΤΕπ, σύμφωνα με τις πρακτικές των διεθνών χρηματοπιστωτικών οργανισμών· εκφράζει επίσης την ανησυχία του για τις εξαιρέσεις όσον αφορά την